**НЧ ”НИКОЛА ЙОНКОВ ВАПЦАРОВ-1909Г.” ГРАД ВЕТОВО**

**ОТЧЕТ**

**ЗА ДЕЙНОСТТА НА ЧИТАЛИЩЕТО ЗА 2021 ГОДИНА**

Уважаеми дами и господа, тежката обстановка през 2021 година малко или много оказа влияние върху дейността на читалището, но въпреки всичко годината беше изпълнена с много предизвикателства, успехи и ползотворна работа, в която заедно с нашите потребители – читатели, любителски колективи, участници в събития, партньори и съдружници - заедно утвърждаваме читалището, като институция на духовността, културния живот и място за удовлетворяване на комуникативно-естетическите потребности на ветовчани и гостите на Ветово.

 Дълбоката взаимовръзка с миналото, с традициите, с образователния процес, културата и благотворителността е в основата на авторитета на читалищата и тяхното легитимиране пред обществото.

 През своята многолетна история, нашето читалище се уповава на своите корени, като национална, социална, културна, образователна и информационна организация и отговаря на предизвикателствата на днешния свят. То организира своята дейност като стриктно спазва Закона за Народните читалища и Устава на читалището, ръководи се от своя върховен орган и от законно избраното читалищно настоятелство.

**ОСНОВНИ ПРЕОРИТЕТИ В ЧИТАЛИЩНАТА ДЕЙНОСТ**

Те са насочени към обогатяване на културния живот в града и общината, за удовлетворяване потребностите на населението чрез:

* съхраняване и развитие на традициите;
* възпитаване и утвърждаване на националното самосъзнание и културната идентичност;
* обмен между културите на различните етноси;
* разширяване знанията на гражданите;
* осигуряване достъп до информация и комуникация;

ЦЕЛИ И ЗАДАЧИ:

1. Да работи за развитието и обогатяването на културния живот,
социалната и образователна дейност в населеното място.

2. Да запази и развива традициите.

3. Да буди интерес към знание с оглед развитието на личността и приобщаването на хората към ценностите и постиженията на науката, културата, изкуството и спорта.

4. Да работи за възпитание и утвърждаване на националното самосъзнание.

5. Да осигурява достъп до информация за разширяване знанията на гражданите.

6. Повишаване ролята на читалището в социалната и културната интеграция на различните общности.

7. Приемственост между възрастни и деца. Изграждане и развиване на ценностната система у младежите и децата.

**ОСНОВНИ ДЕЙНОСТИ:**

**1. Библиотечна дейност:** тя е формата, чрез която читалището реализира задачата си за разширяване и обогатяване на знанията и интереса към наука, изкуство и култура у местното население.
 Библиотеката е съвременна, модернизирана, разполагаща с компютърна зала по Глобални библиотеки, инсталиран е библиотечен софтуер е-Lib, до момента са обработени 9 320 библиотечни единици, включена е в обединен каталог в интернет, предлагаща автоматизирани електронни услуги. Тя разполага с 21 643 тома. През отчетния период са закупени 329 тома нова литература. Библиотеката разполага с богата енциклопедична сбирка от различни сфери и жанрове, която се ползва основно от ученици в учебния им процес. Читателите за 2021 година са 364, посещенията са 6 236, посещения в читалня - 2741, раздадена литература – 5 278 /заемна за дома/, периодични заглавия - 2, потребители на информационен център - 253, уникални потребители – 63. Библиотеката през 2021 година спечели проект по програма „Българските библиотеки съвременни центрове за четене и информираност”.

Партньори на читалището през отчетния период са:
Запасно войнство, Пенсионерски съюз, БЧК, ЦОП ”Смело сърце”.

**2. Любителско творчество**

Към читалището работят постоянни и временни любителски колективи.

 **Постоянни колективи:**

* ВГ ”Детелина” с ръководител и корепетитор Цветелин Димитров
* ФГАФ „Росна китка” с ръководител Петранка Стойкова
* ДТС „Веселие„ с хореограф Цветомир Петров
* ТС ”Веселие” с хореограф ЦВ. Петров
* Театрален състав „Усмивка” с ръководител Янка Колева
* Състав за художествено слово с ръководител Янка Колева
* Детска работилница „Сръчко”, която се води от Валентина Попова и Надежда Георгиева
* ФГОФ „Северняшки гласове” с ръководител Цветелин Димитров
* ВГ „Искри” с ръководител и корепетитор Цветелин Димитров
* Литературен клуб „Христо Вишанов”
* Клуб на интелектуалеца.

**Временни** **групи:**

Коледарска и Лазарска – сформират се преди празниците и спазват традициите и обичаите на празника.

**Дейност:**

 През отчетния период в началото на годината „Деня на родилната помощ” и празника на лозаря бяха отбелязани с онлайн презентации. На 19 февруари поднесохме венци на паметника на Левски и рецитал „Поклон пред Апостола”. На първи март, Баба Марта и мартеничките Пижо и Пенда зарадваха малки и големи, като им завързаха мартенички изработени в читалището.
 Деня на самодееца беше отбелязан с онлайн концерт на самодейните колективи. На 3-ти март поднесохме венци на паметника на загиналите войни и онлайн презентация. Осми март – рисунка на тема ”За тебе мамо” – изложба на рисунките. За празника на славянската писменост и култура ветовчани бяха изненадани с Флашмоб - нещо, което се случи за пръв път в града и предизвика интерес. Иновациите ”Библиотекар за един ден”, ”Библиотека в куфар”, ”Най-активен малък читател”, ”Хорце в детската градина” също предизвикаха интерес. Атракция в града беше конкурса ”Бостанско плашило”. В тревните площи на Ветово бяха разположени весели бостански плашила, които предизвикаха усмивки и връщаха към традициите. Конкурсът беше отразен и по медиите, които приветстваха идеята на читалището. Празникът на детето беше предизвикателство за всички деца, те се надпреварваха кой да излезе на сцената и да вземе участие, а приказните герои, в които се бяха превъплътили читалищните работници се радваха на щастливите деца. Празникът на билките – Еньовден беше отбелязан подобаващо със събиране на билки за здраве. През лятната ваканция клуб ”Сръчко” посрещна в читалището своите малки членове. Децата се занимаваха в различни форми. През летния период библиотекарките посетиха няколко пъти детската градина и пренесоха децата в царството и вълшебството на приказките. Празника на будителите беше отбелязан със сбирка на литературен клуб ”Христо Вишанов”- открит урок по родолюбие. Ден на християнското семейство ”При корените” – литературни четения. В библиотеката бяха подредени витрини за бележити дати и годишнини: 173 год. от рождението на поета-революционер Христо Ботев, 148 год. от гибелта на Васил Левски, Ден на храбростта, 79 години от гибелта на патрона на читалището Н.Й.Вапцаров, 135 години от рождението на Дора Габе, 55 години от смъртта на Димитър Димов, 61 год. от смъртта на патрона на литературния клуб Христо Вишанов. Преди Новогодишните празници Дядо Коледа и Снежанка посетиха детските градини и други обекти разходиха се по улиците на Ветово и раздадоха късмети за здраве и берекет на всекиго.

С онлайн презентация беше отбелязан рождения ден на читалището, в която беше представена историята до днес, миналото и настоящето. Бяха показани снимки на многото грамоти, призове, медали и други отличия, с които се гордеем.

През отчетния период всички колективи участваха в събора на читалищата в град Бяла, Варненско. Представиха се отлично и бяха отличени със:

* Диплом, грамота и златен медал за група „Детелина”.
* Диплом , грамота и златен медал за ТФ „Веселие”.
* Грамота за отлично представяне на група ”Искри”.
* Грамота за отлично представяне на група „Северняшки гласове”.
* Читалището беше удостоено с Приз за масово участите.

 Отговорно мога да заявя, че читалището е притегателен център за всички хора, желаещи да работим заедно, да съхраняваме традициите и обичаите, да пазим културата си, да даваме от себе си за просперитета на Ветово. Читалищните работници, със своето отношение към работата и компетентността си ще работим за едно устойчиво, съвременно развитие на читалищната дейност.